
שלום רב,

                                    
הנדון: בקשה לקבלת מידע מכוח חוק חופש המידע, תשנ"ח 1998 – 
תנאי העסקה של ראש מטה מנכ"ל  משרד הכלכלה והתעשייה
סימוכין: פנייתך מיום  11.6.20
ראשית , תודה על פנייתך בנושא שבנדון.
בבקשת המידע שהיגשת לנו, ביקשת לקבל מידע בנוגע  לתפקיד היועצת למנכ"ל משרדנו -  הכלכלה והתעשייה, כדלקמן:
1. הקריטריונים לבחירת ראש מטה מנכ"ל משרד הכלכלה והתעשייה.
2. הגורם האחראי לבחירתו של ראש מטה מנכ"ל משרד הכלכלה והתעשייה - האם מדובר בוועדת איתור / ועדת מכרזים / משרת אמון.
3. הפניה לסעיף הרלוונטי בחוק המאפשר את בחירת ראש המטה בהליך שנבחר
4. העתק מחוזה העסקתו ו / או מתנאי המכרז / קול קורא שפורסמו, ככל שפורסמו.
לאחר בירור הבקשה שבנדון אל מול היחידה המקצועית הרלוונטית, קרי אגף משאבי אנוש ובהתבסס על התייחסותה, להלן מענה המשרד:
1. הקריטריונים לבחירה בתפקיד מפורטים בהודעת נציבות שירות המדינה שעניינה: הודעת נציבות שירות המדינה - העסקת עובדים במשרות אמון בלשכות מנכ"לים – מצ"ב.
2. הגורם האחראי לבחירתו של ראש מטה מנכ"ל משרד הכלכלה והתעשייה, הינו מנכ"ל המשרד.
המשרה היא משרת אמון.
3. החוק איננו מסדיר את אופן הבחירה בראש מטה מנכ"ל. תפקיד זה, כאמור לעיל, מעוגן בתיאור העיסוק של התפקיד ומאפייניו, כמו גם בהודעת נציב שירות המדינה כמוזכר בסע' 1 שלהלן. 
4. חוזה העסקה של ראש מטה מנכ"ל – מצ"ב.
ככל שיידרש מידע בנושאים הרלוונטיים לתחומי אחריותו של משרד הכלכלה והתעשייה, נשמח להיות לך לעזר גם בעתיד.




בברכה
יוסי זולפן,
  הממונה על חוק חופש המידע
   משרד הכלכלה והתעשייה

























העתק: עו"ד אמל כולאב, הלשכה המשפטית 
משרד הכלכלה והתעשייה
בניין ג'נרי, רחוב בנק ישראל 5, קריית הממשלה, ת"ד 3166, ירושלים 9103101

